Weeklikse bedballet met aanhangers | Netwerk24
04 Junie 2020 05:51
Die Australiese tennisspeler Nick Kyrgios het ’n sagte plekkie vir sy vroulike aanhangers. Foto: Getty Images
FoxSports berig die uitgesproke Aussie erken hy verkeer gereeld intiem met aanhangers wanneer hy enkellopend is.
“Ja,” was die 25-jarige Kyrgios se antwoord op die Twitch-gebruiker babztv1 se vraag of hy al ooit saam met ’n aanhanger geslaap het.
Anna Kalinskaya was tot onlangs in ’n verhouding met Nick Kyrgios. Foto: Getty Images
“Om eerlik te wees, as ek nie met iemand uitgaan nie, gebeur dit weekliks.”
Kyrgios, wat in September met die 21-jarige Kalinskaya begin uitgaan het, sê ’n toeskouer het op ’n geleentheid sy oog gevang in ’n wedstryd teen Roger Federer.
“Ek was besig om teen Fedz te speel en ek was soos, ‘Jitte’. Ek wou haar uitneem vir ’n drankie,” sê hy.
Kyrgios en Kalinskaya se verhouding is in Mei beëindig. Kalinskaya, 95ste op die wêreldranglys, het die kwessie op Instagram bespreek en erken hulle is glad nie vriendelik met mekaar nie.
“Ons is uitmekaar. Ons is nie vriende nie. Ek verstaan julle is sy vriende en dit is piekfyn maar ek gaan nie oor hom praat nie.”
Kyrgios was voorheen in ’n verhouding met sy landgenoot, die tennisspeler Anya Tomljanovic, voordat hulle in 2017 uitmekaar is. Hy is ook verlede jaar in Augustus afgeneem saam met die Kanadese speler Genie Bouchard se tweelingsuster, Beatrice.
Eugenie Bouchard en haar suster, Beatrice. Foto: Getty Images
Kalinskaya het in September 2019 haar beste posisie op die wêreldranglys, 72ste, behaal nadat sy haar eersteronde-wedstryd in die Amerikaanse Ope gewen het.
??no matter through you go... don’t let anyone break you , be strong, don’t lose yourself, be you ????
A post shared by annakalinskaya78 (@annakalinskaya78) on May 2, 2020 at 7:33pm PDT
Meer oor: Tennis | Nick Kyrgios | Anna Kalinskaya